CELEX: 31982R1978
Language: el
Date: 1982-07-19 00:00:00
Title: Κανονισμός (EOK) αριθ. 1978/82 της Επιτροπής της 19ης Ιουλίου 1982 για την κατάταξη εμπορευμάτων στην κλάση 18.05 του κοινού δασμολογίου

Avis juridique important

|

31982R1978

Κανονισμός (EOK) αριθ. 1978/82 της Επιτροπής της 19ης Ιουλίου 1982 για την κατάταξη εμπορευμάτων στην κλάση 18.05 του κοινού δασμολογίου  

Επίσημη Εφημερίδα αριθ. L 214 της 22/07/1982 σ. 0011 - 0011 Φινλανδική ειδική έκδοση: Κεφάλαιο 2 τόμος 3 σ. 0131  Ισπανική ειδική έκδοση: Κεφάλαιο 02 τόμος 9 σ. 0099  Σουηδική ειδική έκδοση: Κεφάλαιο 2 τόμος 3 σ. 0131  Πορτογαλική ειδική έκδοση : Κεφάλαιο 02 τόμος 9 σ. 0099 

***** ΚΑΝΟΝΙΣΜΟΣ (ΕΟΚ) αριθ. 1978/82 ΤΗΣ ΕΠΙΤΡΟΠΗΣ  της 19ης Ιουλίου 1982  περί κατατάξεως εμπορευμάτων στην κλάση 18.05 του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,  Εκτιμώντας:  ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικά με τη δασμολογική κατάταξη ενός προϊόντος που απαρτίζεται από κακάο σε σκόνη με την προσθήκη μικρών ποσοτήτων (περίπου 5 % κατά βάρος) λεκιθίνης·  ότι η κλάση 18.05 του Κοινού Δασμολογίου, που προσαρτάται ως παράρτημα στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1883/82 (3), αναφέρει το κακάο σε σκόνη, χωρίς ζάχαρη·  ότι η προσθήκη μικρών ποσοτήτων λεκιθίνης στο κακάο σε σκόνη έχει σαν αποτέλεσμα μόνο την αύξηση της ικανότητας σχηματισμού αιωρημάτων με υγρά καί, κατά συνέπεια, τη διευκόλυνση της παρασκευής ροφημάτων με βάση το κακάο (διαλυτό κακάο)·  ότι αυτή η προσθήκη, περίπου 5 % κατά βάρος λεκιθίνης, δεν αφαιρεί από το κακάο σε σκόνη το χαρακτήρα του εμπορεύματος της κλάσεως 18.05 του Κοινού Δασμολογίου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το προϊόν που απαρτίζεται από κακάο σε σκόνη με προσθήκη μικρών ποσοτήτων (περίπου 5 % κατά βάρος) λεκιθίνης, κατατάσσεται στο Κοινό Δασμολόγιο στην κλάση:  18.05 Κακάον εις κόνιν, άνευ προσθήκης σακχάρεως.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 207 της 15. 7. 1982, σ. 4.